Man in die ry geskiet, glo van goud beroof | Maroela Media
Man in die ry geskiet, glo van goud beroof
'n 50-jarige man is Donderdagmiddag ernstig gewond toe rowers op die bakkie waarin hy gereis het losgebrand het.
Kapt. Kay Makhubele, provinsiale polisiewoordvoerder, het aan Maroela Media bevestig die man het van Pretoria na Primrose gereis en is aangeval kort nadat hy die N12-afrit geneem het.
"Aanvallers, dit is in dié stadium nog onduidelik hoeveel, in 'n silwer Mercedes Benz het op die man losgebrand en net aanhou skiet totdat die bakkie waarin hy gereis het uiteindelik tot stilstand gekom het. Die aanvallers het net aanhou skiet," het Makhubele gesê.
Volgens berigte op Twitter het die bakkie oorkant die Hoërskool Goudrif in Marlands, Germiston, tot stilstand gekom.
Volgens Makhubele het die aanvallers toe 'n boks, waarin daar glo goudstawe ter waarde van R5 miljoen was, van die voorste sitplek gesteel voordat hulle weer in die Mercedes Benz-motor van die toneel gevlug het.
Makhubele het gesê daar is verskillende patroondoppies op die toneel aangetref. Die man is in 'n ernstige toestand na die hospitaal gehaas.
Niemand is nog in verband met die voorval in hegtenis geneem nie. Die polisie ondersoek sake van gewapende roof en poging tot moord.
germiston goud Pretoria
MIV-positiewe ma skenk deel van lewer aan terminaal siek baba
SA benodig meer onderwysers van gehalte
wie sou nou geraai het……
wie ry met goud stawe rond???
waar kry hy dit?
Ja Linda, ek stem saam – wie ry met goudstawe rond? En wie almal weet dat hy daarmee rondry?
Nee seker was hy die baas van 'n "wettige" goudmyn en wou dit net by sy huis in die kluis gaan sit, of hy is 'n "wettige" handelaar, dalk is hy 'n BAIE ryk juwelier?
Nou ja… hier is nou weer 'n nuwe enetjie. Party van ons ry met vol handakke en leë beursies rond en ander ry met goudstawe rond en dan is jy nog steeds nie verseker dat jy veilig is en niks gaan oorkom nie.
Ek ry baie keer met goud stawe rond en vat dit in om gesmelt te word. Maar die verskil is ek tel elke keer op n ander plek op ry nooit selfde pad nie en GEEN van my werkers weet wat doen nie. So ek glo dit was n inside job.